Politikai struktúrák, államrendszerek, intézmények (BTTR420OMA; BTTR1200DMA)

*Kedd 14.00–16.00; XII.*

Kurzusleírás: Az előadás a 18–20. századi magyar és közép-európai történelmen keresztül mutatja be a birodalomszervezés kora újkori feltételeit, és azt a folyamatot, ahogy kibontakozik a nemzetállami fejlődés. Mindez sajátosan érinti a birodalmi kereteket, így a meglehetősen összetett Habsburg Birodalmat is. Részben megjelennek a birodalmat szétfeszítő politikai szándékok, illetve azt a nemzeti fejlődéshez igazító törekvések, a föderatív elképzelések. Másrészt az sem kizárt, hogy a nemzeti programok a birodalmi kereteken belül valósulnak meg. A tematika mindeközben olyan politikatörténeti szituációkat is bemutat és elemez, amelyekből strukturális következtetések vonhatók le, illetve általánosabb összefüggések megvilágítására törekszik a tér és az idő történeti szemantikájával kapcsolatban.

Tematika:

1. Birodalmak és nemzetállamok

2. Az alkotmány reformja. Az időszemlélet megváltozása

3. 1848: Pest – Pozsony – Bécs. A politika és a tér kölcsönhatásai

4. Föderatív elképzelések a közép-európai politikai tér átalakítására

5. Konföderációs tervek az 1848-as emigrációkban

6. Parlamenti hagyomány és polgári parlamentarizmus

7. A népképviselet tartalma és buktatói

8. A parlamenti képviselők összetétele a 19–20. században

9. Kossuth Lajos és Ferenc József. Ellentét, szimbolikus politika és kultusz

10. Föderatív tervek a 20. század elején. Jászi Oszkár „Dunai Egyesült Államok” tervezete

11. Az 1905–6. évi politikai válság

12. Erőszak és politika

Irodalom:

Manent, Pierre: *Európa és a teologiko-politikai probléma* in: Uő.: *A liberális gondolat története* Pécs, 1994. 13–20.

Pálffy Géza: *A Magyar Királyság és a Habsburg Monarchia a 16. században* Bp., 2016. 32–38., 42–49., 77–93.

Péter László: Az Elbától keletre. *Tanulmányok a magyar és kelet-európai történelemből* Bp., 1998. 290–338., 342–354.

Urbán Aladár: *Batthyány Lajos miniszterelnöksége* Bp., 1986. 17–233.

Gergely András: *1848-ban hogy is volt? Tanulmányok Magyarország és Közép-Európa 1848–49-es történetéből* Bp., 2001. 255–318.

Mérei Gyula: *Föderációs tervek Délkelet-Európában és a Habsburg-monarchia 1840–1918* Bp., 1965.

Deák Ágnes: *A Habsburg Birodalom a nacionalizmus kihívásai között. Tervek és koncepciók a birodalom újjáalakítására (1848–1849)* Aetas, 1997. 4. sz. 5–44.

Romsics Ignác: *A Habsburg Birodalom föderalizálási tervei* Európai Utas, 2001. 4. sz. 13–22.

Katus László: *Kossuth és a nemzetiségi kérdés* in: Hermann Róbert szerk. *Kossuth Lajos, „a magyarok Mózese”* Bp., 2006. 45–74.

Pajkossy Gábor: *Az 1862. évi Duna-konföderációs tervezet dokumentumai* Századok, 2002. 4. sz. 937–957.

Mezey Barna – Szente Zoltán szerk. *Európai alkotmány- és parlamentarizmustörténet* Bp., 2003. 181–207., 284–302.

Cieger András: *A magyar országgyűlés a dualizmus korában* I. *A képviselőház (1865–1918)* Bp., 2022. 27–308.

Ilonszki Gabriella: *Képviselők és képviselet Magyarországon a 19. és 20. században* Bp., 2009.

Gerő András: *A nemzet apja, „Isten második fia” – Kossuth és kultusza* in: Uő: *Képzelt történelem. Fejezetek a magyar szimbolikus politika XIX–XX. századi történetéből* Bp., 2004. 53–78.

Csorba László: *Kritika és kultusz: az öreg Kossuth Turinban* in: Hermann Róbert szerk. *Kossuth Lajos, „a magyarok Mózese”* Bp., 2006. 213–251.

Hanák Péter: *Jászi Oszkár dunai patriotizmusa* Bp., 1985. 67–80.

Litván György: *Jászi Oszkár* Bp., 2003. 125–129.

Pölöskei Ferenc: *A magyar parlamentarizmus a századfordulón (Politikusok és intézmények)* Bp., 2001.

Cieger András: *Küzdelem az arénában. Az erőszak szerepe a magyar parlamenti politizálásban a dualizmus korában* Aetas, 2016. 1. sz. 116–124.

Gyáni Gábor: *Az utca és a szalon. A társadalmi térhasználat Budapesten (1870–1940)* Bp., 1998. 96–106.

Debrecen, 2025. február 18.

 Miru György

 egyetemi docens